3. 6. 87 De Europæiske Fællesskabers Tidende Nr. L 143/33 RÅDETS DIREKTIV af 26. maj 1987 om synkronisering af de almindelige folketællinger i 1991 (87/287/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 213, under henvisning til udkast til direktiv fra Kommissio- nen, og ud fra følgende betragtninger : Kommissionen må, for at kunne udføre de opgaver, der påhviler den i henhold til traktaten, særlig artikel 2, 3, 117, 118, 122 og 123, være i besiddelse af pålidelige, de- taljerede og sammenlignelige statistiske data vedrørende befolkning, beskæftigelse og husstande ; ved de eksisterende almindelige folketællinger frem- kommer der ikke nødvendigvis data, som er sammenlig- nelige på fællesskabsplan, hverken med hensyn til klassi- ficering eller tabelopstilling, da de først og fremmest skal opfylde nationale behov ; periodiske omfattende opgørelser over befolkningen og de væsentligste sociale og økonomiske samt familiemæssige oplysninger for de enkelte personer er absolut nødvendige for undersøgelsen og udformningen af regional- og social- politikken inden for særlige fællesskabssektorer ; for at der med størst muligt udbytte kan foretages sammenligninger mellem medlemslandene, bør dataene så vidt muligt vedrøre de samme tidspunkter ; forskellige internationale organisationer, især De forenede Nationer og Europarådet, henstiller, at sådanne tællinger foretages ved begyndelsen af hvert tiår ; gennemførelsen af en almindelig folketælling kræver langvarige forberedelser — UDSTEDT FØLGENDE DIREKTIV : Artikel 1 Bortset fra Den franske Republik og Den italienske Repu- blik gennemfører medlemsstaterne en almindelig folke- tælling i perioden 1. marts til 31. maj 1991. Den franske Republik gennemfører en almindelig folke- tælling i perioden 15. februar til 31. maj 1990. Den italienske Republik gennemfører en almindelig folketælling i perioden 1. marts til 31. oktober 1991. Artikel 2 Kommissionen udformer i samarbejde med medlemssta- ternes myndigheder et program for de statistiske tabeller, der skal udarbejdes på grundlag af de i artikel 1 nævnte tællinger ; tabellerne skal omfatte visse demografiske, økonomiske og sociale oplysninger vedrørende enkeltper- soner, husstande og familier på nationalt og regionalt plan. Når tabellerne er udarbejdet, sendes de til Kommissionen. Artikel 3 Medlemsstater, som ikke kan gennemføre en fuldstændig folketælling i henhold til artikel 1, indsender på grundlag af alternative metoder, f.eks. registre eller stikprøveunder- søgelser, sådanne oplysninger vedrørende 1991, der til statistiske formål er sammenlignelige med de i artikel 2 nævnte oplysninger. Artikel 4 Dette direktiv er rettet til medlemsstaterne. Udfærdiget i Bruxelles, den 26. maj 1987. På Rådets vegne M. HANSENNE Formand